CELEX: 31995D0165
Language: el
Date: 1995-05-04 00:00:00
Title: 95/165/ΕΚ: Απόφαση της Επιτροπής της 4ης Μαΐου 1995 για τον καθορισμό ενιαίων κριτηρίων για τη χορήγηση παρεκκλίσεων σε ορισμένες επιχειρήσεις που παρασκευάζουν προϊόντα με βάση το γάλα

Avis juridique important

|

31995D0165

95/165/ΕΚ: Απόφαση της Επιτροπής της 4ης Μαΐου 1995 για τον καθορισμό ενιαίων κριτηρίων για τη χορήγηση παρεκκλίσεων σε ορισμένες επιχειρήσεις που παρασκευάζουν προϊόντα με βάση το γάλα  

Επίσημη Εφημερίδα αριθ. L 108 της 13/05/1995 σ. 0084 - 0086

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαΐου 1995 για τον καθορισμό ενιαίων κριτηρίων για  τη χορήγηση παρεκκλίσεων σε ορισμένες επιχειρήσεις που παρασκευάζουν προϊόντα με βάση το γάλα  (95/165/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων  για την παραγωγή και τη διάθεση στην αγορά νωπού γάλακτος, γάλακτος που έχει υποβληθεί σε θερμική  επεξεργασία και προϊόντων με βάση το γάλα  (1), όπως τροποποιήθηκε τελευταία από την πράξη  προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 2, Εκτιμώντας: ότι τα κράτη μέλη έχουν γνωστοποιήσει στην Επιτροπή, σύμφωνα με το άρθρο 11 παράγραφος 1 δεύτερο  εδάφιο της οδηγίας 92/46/ΕΟΚ, τις πληροφορίες που έκριναν κατάλληλες έτσι ώστε να επιτραπεί ο  καθορισμός ενιαίων κριτηρίων για τη χορήγηση παρεκκλίσεων σε ορισμένες επιχειρήσεις που  παρασκευάζουν προϊόντα με βάση το γάλα 7 ότι, δεδομένου ότι τα προϊόντα με βάση το γάλα είναι διαφορετικά μεταξύ τους, όπως και διαφορετικές  μεταξύ τους είναι οι μέθοδοι παρασκευής τους, χρειάζεται να ληφθεί ως βάση η συνολική ποσότητα  γάλακτος που χρησιμοποιείται κατά τη διάρκεια ενός έτους από την επιχείρηση για την παρασκευή ενός  ή περισσοτέρων προϊόντων με βάση το γάλα 7 ότι τα κριτήρια που λαμβάνονται υπόψη αντικατοπτρίζουν  τον περιορισμένο χαρακτήρα της παραγωγής της επιχείρησης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Καθορίζονται στο παράρτημα Α της παρούσας απόφασης τα ενιαία κριτήρια  που προβλέπονται στην παράγραφο 2 του άρθρου 11 της οδηγίας 92/46/ΕΟΚ για τη χορήγηση σε ορισμένες  επιχειρήσεις που παρασκευάζουν προϊόντα με βάση το γάλα, παρεκκλίσεων από το άρθρο 7 μέρος Α σημείο  2 και από το άρθρο 14 παράγραφος 2 της οδηγίας 92/46/ΕΟΚ. Οι παρεκκλίσεις αυτές χορηγούνται μόνο  εάν δεν επηρεάζουν την υγιεινή της παραγωγής. Άρθρο 2 Καθορίζονται στο παράρτημα B της παρούσας απόφασης τα ενιαία κριτήρια που προβλέπονται  στην παράγραφο 2 του άρθρου 11 της οδηγίας 92/46/ΕΟΚ για τη χορήγηση, σε ορισμένες επιχειρήσεις που  παρασκευάζουν προϊόντα με βάση το γάλα, παρεκκλίσεων από τα κεφάλαια Ι και V του παραρτήματος Β της  οδηγίας 92/46/ΕΟΚ. Οι παρεκκλίσεις αυτές χορηγούνται μόνο εάν δεν επηρεάζουν την υγιεινή της  παραγωγής. Άρθρο 3 Η παρούσα απόφαση αρχίζει να ισχύει από την 1η Ιανουαρίου 1996. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 4 Μαΐου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ Α Ενιαία κριτήρια που προβλέπονται στην παράγραφο 2 του άρθρου 11 της οδηγίας  92/46/ΕΟΚ για τη χορήγηση σε ορισμένες επιχειρήσεις που παρασκευάζουν προϊόντα με βάση το γάλα,  παρεκκλίσεων από το άρθρο 7 μέρος Α σημείο 2 και από το άρθρο 14 παράγραφος 2 της οδηγίας 92/46/ΕΟΚ  1.  Η επιχείρηση πρέπει να διαθέτει έγγραφα τα οποία επιτρέπουν την αξιολόγηση της ποσότητας  γάλακτος το οποίο έχει μεταποιηθεί κατά τη διάρκεια του προηγούμενου έτους. Πρέπει να είναι σε θέση  να παρουσιάζει στις αρμόδιες αρχές τα έγγραφα αυτά. 2.  Η επιχείρηση έχει μεταποιήσει μια ποσότητα γάλακτος μικρότερη από 500  000 λίτρα κατά τη  διάρκεια του προηγούμενου έτους ή δεσμεύεται γραπτώς έναντι στην αρμόδια αρχή να μην μεταποιήσει  ποσότητα γάλακτος μεγαλύτερη από 500  000 λίτρα ετησίως. 3.  Η επιχείρηση πρέπει να είναι σε θέση να υποβάλλει στην αρμόδια αρχή μια γραπτή αίτηση για τη  χορήγηση παρεκκλίσεως δυνάμει του άρθρου 11 της οδηγίας 92/46/ΕΟΚ. Με την επιφύλαξη των ειδικών  πληροφοριών που επιθυμεί να έχει η αρμόδια αρχή, στην αίτηση πρέπει να διευκρινίζονται: -  τα στοιχεία ταυτότητας της επιχείρησης, -  η ποσότητα γάλακτος που έχει μεταποιηθεί από την επιχείρηση κατά τη διάρκεια του έτους το οποίο  προηγείται της υποβολής της αίτησης, -  η δέσμευση να μην μεταποιήσει ποσότητα γάλακτος μεγαλύτερη από 500  000 λίτρα ετησίως. -  η φύση των εγγράφων τα οποία επιτρέπουν την αξιολόγηση της ποσότητας γάλακτος που έχει  μεταποιηθεί από την επιχείρηση. -  η φύση και η ποσότητα των προϊόντων με βάση το γάλα που έχουν παρασκευασθεί από την επιχείρηση  κατά τη διάρκεια του έτους που προηγείται της υποβολής της αίτησης. -  η φύση των παρεκκλίσεων τις οποίες επιθυμεί η επιχείρηση. Εξάλλου, η αίτηση αυτή περιλαμβάνει επίσης τη δέσμευση να ενημερώνεται αμέσως γραπτώς η αρμόδια  αρχή σε περίπτωση που η επιχείρηση δεν πληροί πλέον το κριτήριο που προβλέπεται στο σημείο 2.  ΠΑΡΑΡΤΗΜΑ Β Ενιαία κριτήρια που προβλέπονται στην παράγραφο 2 του άρθρου 11 της οδηγίας  92/46/ΕΟΚ για τη χορήγηση σε ορισμένες επιχειρήσεις που παρασκευάζουν προϊόντα με βάση το γάλα,  παρεκκλίσεων από τα κεφάλαια Ι και V του παραρτήματος Β της οδηγίας 92/46/ΕΟΚ του Συμβουλίου 1.  Η  επιχείρηση πρέπει να διαθέτει έγγραφα τα οποία επιτρέπουν την αξιολόγηση της ποσότητας γάλακτος το  οποίο έχει μεταποιηθεί κατά τη διάρκεια του προηγούμενου έτους. Πρέπει να είναι σε θέση να  παρουσιάζει στις αρμόδιες αρχές τα έγγραφα αυτά. 2.  Η επιχείρηση έχει μεταποιήσει μια ποσότητα γάλακτος μικρότερη από 2  000  000 λίτρα κατά τη  διάρκεια του προηγούμενου έτους ή δεσμεύεται γραπτώς έναντι στην αρμόδια αρχή να μην μεταποιήσει  ποσότητα γάλακτος μεγαλύτερη από 2  000  000 λίτρα ετησίως. 3.  Η επιχείρηση πρέπει να είναι σε θέση να υποβάλλει στην αρμόδια αρχή μια γραπτή αίτηση για τη  χορήγηση παρεκκλίσεως δυνάμει του άρθρου 11 της οδηγίας 92/46/ΕΟΚ. Με την επιφύλαξη των ειδικών  πληροφοριών που επιθυμεί να έχει η αρμόδια αρχή, στην αίτηση πρέπει να διευκρινίζονται: -  τα στοιχεία ταυτότητας της επιχείρησης, -  η ποσότητα γάλακτος που έχει μεταποιηθεί από την επιχείρηση κατά τη διάρκεια του έτους το οποίο  προηγείται της υποβολής της αίτησης, -  η δέσμευση να μην μεταποιήσει ποσότητα γάλακτος μεγαλύτερη από 2  000  000 λίτρα ετησίως. -  η φύση των εγγράφων τα οποία επιτρέπουν την αξιολόγηση της ποσότητας γάλακτος που έχει  μεταποιηθεί από την επιχείρηση. -  η φύση και η ποσότητα των προϊόντων με βάση το γάλα που έχουν παρασκευασθεί από την επιχείρηση  κατά τη διάρκεια του έτους που προηγείται της υποβολής της αίτησης. -  η φύση των παρεκκλίσεων τις οποίες επιθυμεί η επιχείρηση. Εξάλλου, η αίτηση αυτή περιλαμβάνει επίσης τη δέσμευση να ενημερώνεται αμέσως γραπτώς η αρμόδια  αρχή σε περίπτωση που η επιχείρηση δεν πληροί πλέον το κριτήριο που προβλέπεται στο σημείο 2.